Voldemar Siil

Voldemar Siil (29. oktoober 1902 Vao vald, Virumaa – 29. oktoober 1979 Järva-Jaani) oli eesti advokaat.

Õppis 1922–1927 Tartu Ülikooli õigusteaduskonnas, mille ka lõpetas. Frater esticus, tema initsiatiivil muretseti konvendile oma maja Tartus Aia tn. 54. 

Võttis osa Vabadussõjast. 1923–1926 politseinik Tartumaal. 1927–1934 vandeadvokaat Hermann Sumbergi abi, 1934–1935 patroonita vandeadvokaadi abi, alates 1935 vandeadvokaat Tartus. Osales Põhiseaduse Elluviimise Rahvarinde kandidaadina I Riigivolikogu valimistel 43. valimisringkonnas, kuid kaotas Jaan Vainule. Oli korduvalt valitud Tartu linnavolikogusse ja kuulus Kaitseliidu Tartu malevkonna juhatusse. Autasustatud Kotkaristi kuldristiga 1938.

Arreteeriti 14. juunil 1941 Vabaduse puiesteel Tartus. Küüditati koos abikaasa Amata-Brigitte ning väikeste poegade, 11-aastase Ilmari ja 4-aastase Arvoga Siberisse. Oli vangistuses Sevurallagis ehk Sosva poliitiliste vangide laagris, kus lisaks varem määratud vanglakaristusele lisati 10 aastat vanglamässu organiseerimise eest . Naasis Eestisse 1959, sai tööd Tartu õlletehases.

 Välislingid 
Imre Siil. Kuidas minu vanaisa sai tuttavaks Konstantin Pätsiga. Harju Elu, 23.02.2017.

 Viited 

Kategooria:Eesti advokaadid
Kategooria:Kaitseliidu Tartu maleva liikmed
Kategooria:Eesti politseinikud
Kategooria:Tartu linnavolikogu liikmed
Kategooria:Põhiseaduse Elluviimise Rahvarinde poliitikud
Kategooria:Tartu Ülikooli õigusteaduskonna vilistlased
Kategooria:Korporatsioon Fraternitas Estica liikmed
Kategooria:Kotkaristi kuldristi kavalerid
Kategooria:Vabadussõja veteranid
Kategooria:Viru-Jaagupi kalmistule maetud
Kategooria:Sündinud 1902
Kategooria:Surnud 1979